Olympe de Gouges
**Olympe de Gouges** (ent. **Marie Gouze**) (7. huhtikuuta 1748 Montauban – 3. marraskuuta 1793 Pariisi) oli ranskalainen näytelmäkirjailija, journalisti ja feministi. Hän aloitti kirjoittamisen Ranskan vallankumouksen aikaan. Hänen merkittävin teoksensa on *Déclaration des droits de la Femme et de la Citoyenne* (*Naisten oikeuksien julistus*), joka julkaistiin vuonna 1791. Kirjoitus on vastine Ranskassa kaksi vuotta aikaisemmin hyväksytylle Ihmis- ja kansalaisoikeuksien julistukselle. Naisten oikeuksien lisäksi Gouges otti kirjoituksissaan kantaa muun muassa avioeroon, abolitionismiin ja orpolasten oikeuksiin. Gouges joutui mestattavaksi giljotiinilla kirjoitustensa vuoksi vuonna 1793.

Elämä
-----

Marie Gouze syntyi 7. toukokuuta 1748 Montaubanissa. Hän meni naimisiin 17-vuotiaana ja synnytti pojan. Aviomies kuoli vuoden kuluttua häistä ja Gouges jäi leskeksi. Seuraavien vuosien aikana leskeksi jäänyt Gouze vaihtoi nimekseen Olympe de Gouges, muutti poikansa kanssa Pariisiin ja aloitti kirjailijan uran. Varakkaan rakastajansa Jacques Biétrix de Rozièresin taloudellisesti tukemana Gouges opetteli Pariisissa ranskan kielen (Gougesin äidinkieli oli oksitaani) ja kävi salongeissa, joissa hän tutustui valistusajan taiteilijoihin ja filosofeihin. Gouges kirjoitti aluksi erityisesti näytelmiä, joista suuri osa oli poliittisesti kantaaottavia. Ranskan vallankumouksen lähestyessä Gouges aloitti näytelmien lisäksi poliittisten esseiden ja pamflettien kirjoittamisen.

Gouges peräänkuuluttaa kirjoituksissaan muun muassa sananvapautta, tasa-arvoa, oikeutta avioeroon, orjuuden lakkauttamista ja rikkaiden tuloverotusta. Liberaaleista näkemyksistään huolimatta Gouges kannatti demokratian sijaan perustuslaillista monarkiaa. Gouges kirjoitti ahkerasti läpi vallankumouksen. Hän kuului girondistipuolueeseen vuodesta 1792 alkaen. Gougesin viimeiseksi kirjoitukseksi jäi *Les Trois Urnes* (Kolme uurnaa), jossa hän vaati kansanäänestystä kolmen hallintomuodon välillä. Kirjoitus ei miellyttänyt vallassa olleita jakobiineja, ja Gouges pidätettiin pian tekstin julkaisun jälkeen. Gouges tuomittiin kuolemaan, ja hänet mestattiin giljotiinilla 3. marraskuuta 1793.

Lähteet
-------

1. 1 2 3 4 5  Olympe de Gouges | Biography, Declaration of the Rights of Women, Beliefs, Death, & Facts *Encyclopedia Britannica*. Viitattu 10.4.2021. (englanniksi)
2. ↑  Rasinkangas Reijo: Uusi aika I *Tieteen ja ajattelun historiaa*.  12.6.2007. Rasinkangas, Reijo.  Arkistoitu 7.6.2007. Viitattu 7.10.2007.
3. 1 2 3 4 5  Mélanie Wolfe: Olympe de Gouges. Biographie. *7.11.2012*. La République des Lettres. Viitattu 25.4.2021.
4. 1 2 3  Portrait d'une femme qui a marqué Paris : Olympe de Gouges | | Vivre Paris *vivreparis.fr*.  11.3.2019. Viitattu 25.4.2021. (ranskaksi)
5. ↑  Des McTernan: Olympe de Gouges and 'Les Trois Urnes' - European studies blog *blogs.bl.uk*. Viitattu 25.4.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Olympe de Gouges**.
* Taneli Nordberg: Unohdettu sankari (Arkistoitu – Internet Archive). Voima 10/2008.
* Olivier Blanc: Olympe de Gouges, 2000-luvun nainen (Arkistoitu – Internet Archive). Voima 10/2008.
* Olympe de Gouges: Naisen ja naiskansalaisen oikeuksien julistus. Suom. Jaakko S. Tuusvuori. Niin & näin 3/2013

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Japani
* Tšekki
* Kreikka
	+ 2
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |